Et pots posar en contacte 
amb nosaltres als 
C.S.A Can Vies i Hamsa. 
O trucant al telèfon: 

9Z 442 62 53 

Butlletí contra-informatiu de la vila de Sants. 


MOBILITZACIONS A 


ALLIANZ 


LA ZONA FRANCA CONTINUA 
ESPERANT EL METRO 


L’empresa alemanya d’assegu¬ 
rances Allianz Seguros ha com¬ 
prat Athena Seguros i AGB- 
Fénix Seguros, dues empreses 
asseguradores més petites. Amb 
l’absorció, la situació laboral 
de moltes persones de les tres 
empreses perilla, ja que Allianz 
ha decidit fer una reestructura¬ 
ció del plantell i enviar molta 
gent a l’atur. Per aquest motiu, 
els treballadors i treballadores 
de les tres asseguradores han 
començat a mobilitzar-se sor¬ 
tint al carrer. Les primeres pro¬ 
testes van començar a Barcelo¬ 
na davant les oficines centrals 
d’Allianz Seguros que es troben 
al barri de Sants, al carrer Ta¬ 
rragona n° 109. Les persones 


Gairebé dos mesos després del 
desallotjament de la vivenda 
del c/Blanco n°33, l’edifici con¬ 
tinua en peu i abandonat. Du¬ 
rant el temps que va durar el 
procés judicial, la inmobiliària 
Boix Beceit reclamava de ma¬ 
nera insistent el desallotjament, 
amb l’argument que l’empresa 
estava a punt de quebrar si no 
enderrocava i construia de ma¬ 
nera inmediata. 

Doncs bé, just després de fer fo¬ 
ra els i les okupants el passat 15 
de juny, la citada inmobiliària 
es va limitar a deixar l’edifici 
inservible com a vivenda, tirant 


SEGUROS 

que hi treballen fan parades en 
el seu horari laboral un parell 
de cops per setmana i es con¬ 
centren davant la porta de l’edi¬ 
fici amb pancartes i xiulets. En 
aquests moments les reivindica¬ 
cions ja s’han extés a tot l’estat 
i s’estan coordinant les protes¬ 
tes de les tres empreses conjun¬ 
tament des de Madrid. Les tre¬ 
balladores i treballadors han 
decidit no aturar les seves ac¬ 
cions reivindicatives fins que 
Allianz cedeixi i no tiri endavant 
els projectes d’acomiadaments i 
reestructuració de pesonal. Con¬ 
tinuaran les manifestacions a 
partir del setembre si les coses 
no canvien. 


a cop de mall el sostre i el terra 
de tots els pisos, evitant així 
que ningú pugui intentar viure- 
hi de nou. Al costat del solar 
que hi havia al carrer, ara també 
hi ha un edifici en runes tapat 
per una gran lona i una bastida. 
Pel barri corre que la causant de 
l’aturada de l’enderroc és una 
gran esquerda que ha aparegut a 
l’edifici colindant, però aquesta 
redacció no ha pogut compro¬ 
var aquest fet. Però també que¬ 
da el dubte que la inmobiliària 
no tingués tanta pressa en edifi¬ 
car com en fer fora a la gent que 
vivia a la casa. 


Al barris de La Marina-Zona 
Franca hi viuen unes 80.000 per¬ 
sones dispersades endiferents 
zones i moltes d’altres hi passen 
gran part del dia treballant al 
polígon industrial. Malgrat els 
grans moviments de població 
que hi ha, el transport públic és 
absolutament insuficient. Algu¬ 
nes zones de La Marina com 
Can Tunis o El Polvorí estan 
pràcticament incomunicades ja 
que només hi arriba un autobús 
que passa molt de tant en tant. 
Una de les principals reivindica¬ 
cions que des de fa anys dema¬ 
nen les associacions veïnals és 
que el metro arribi d’una vegada 
per totes a la Zona Franca i que 
es millori el sistema d’autobusos 
actual. La decisió depèn de l’A¬ 
juntament de Barcelona, la 
Generalitat de Catalunya i el 
Ministeri de Foment que sem¬ 
blen no posar-se mai d’acord per 
a realitzar les obres. En declara¬ 
cions recents, Jordi Pujol va dir 
“portarem el metro a la Marina 

LA COMISSIÓ PEL 
SOTERRAMENT DE 
LES VIES A MADRID 

Tot i que ja estem en ple estiu i 
presumiblement les protestes i 
mobilitzacions de la Comissió 
pel Soterrament de les Vies 
minvaran, és important destacar 
la visita a Madrid que ha acon¬ 
seguit aquesta comissió amb els 
seus sis mesos de lluita enèrgi¬ 
ca. Així, després d’haver enviat 
un munt de cartes a diferents 
àmbits administratius (mirar els 
números anteriors de La Bur¬ 
xa), el Ministeri de Foment, a 
través d’un segon del secretari 
d’estat d’infraestructures, ha 
rebut a quatre representants de 
la Comissió. 

En aquesta trobada el Ministeri 
de Foment es va comprometre a 
fer un estudi tècnic i de pressu¬ 
post sobre la possibilitat de 
soterrar les vies i fer una rambla 
ajardinada, els resultats del 
qual es faran públics a mitjans 
de septembre. Durant els dies 
(continua pàg.3) 


quan sigui possible, la Generali¬ 
tat té intenció de portar el metro 
un cop s’acabi el de Nou 
Barris”, segons Francesc Osan , 
vice president en funcions del 
Districte, “ja està signat l’acord 
amb la Generalitat, però no bai¬ 
xarem la guàrdia. No seria la pri¬ 
mera vegada que la Generalitat 
signa una i després es tira enda¬ 
rrera”, Joan Clos opina, en uns 
tríptics que s’han repartit per La 
Marina, que “si estàs a la Zona 
Franca i agafes el 9, et pots des¬ 
plaçar a fer les teves compres a 
la zona de Sants i a les botigues 
del centre de la ciutat”. Mentre 
els polítics opinen, els petits 
comerciants de la zona perden 
clientela, les persones que hi tre¬ 
ballen perden temps esperant un 
autobús que no passa, la gent 
gran i les persones disminuïdes 
pràcticament no poden sortir del 
barri amb transport públic... 
Senzillament, es nota qui agafa 
l’autobús i a qui mai trobaràs a 
una marquesina. 

la BURXA* 

’ % Mobilització a 
Allianz Seguros. 

| % La Zona Franca con¬ 
tinua esperant el 
metro. 

\ % Can Blanco en runes. 

% La Comissió pel 
soterrament de les 
vies a Madrid. 

| % La Bordeta en lluita 
per Can Batlló. 

: % El misteri de 
Can Batlló. 

% Denegat el permís a la 
Comissió de la Bordeta. 

| % Festes Alternatives 

jj ^ Cròniques... (n°5) 

j % Ressenyes. 

j % Contra-Infos 


CAN BLANCO EN RUNES 

Les obres aturades malgrat la pressa de la constructora per desallotjar 



esquerda que hi ha entre Can Blanco i l’edifici colindant 

La burxa 

LA BORDETA EN LLUITA PER CAN BATLLÓ 



Amb motiu de les exigències veï¬ 
nals de recuperar l’espai de Can 
Batlló per al barri, el teixit asso¬ 
ciatiu i reivindicatiu de la Borde- 
ta s’ha tornat a activar. Després 
d’haver demostrat —amb les 
lluites pel cobriment del cintu¬ 
ró— que l’autoorganització veï¬ 
nal i la mobilització són les úni¬ 
ques garanties d’avançar en una 
transformació social que millori 
la qualitat de vida de la gent del 
barri, la Bordeta afronta una 
nova lluita per les necessitats 
col·lectives d’espais d’ús social. 
Amb el lema de “Recuperem 
Can Batlló”, les organitzacions 
veïnals ja han començat una 
campanya per a assegurar que la 
reestructuració dels espais fins 
ara industrials segueixi els criteris 
dels afectats, veïnat i treballadors 
de Can Batlló, i que no es conver¬ 
teixi en una nova operació d’es¬ 
peculació privada de terrenys. 
L’Ajuntament de Barcelona, per 
la seva banda, ha presentat un 
projecte de remodelació que, ara 
per ara, no dóna garanties als 
veïns i veïnes, doncs estableix 
que la remodelació de Can Bat¬ 
lló es farà en dues fases: en la 
primera, es construiran mil habi¬ 
tatges. Només serà a partir d’una 
segona fase, a concretar en prò¬ 
ximes legislatures, que es co¬ 


mençaran a projectar els equipa¬ 
ments i la zona verda. Aquesta 
ambigüetat respecte la concreció 
dels equipaments i la zona verda 
—reivindicacions veïnals prin¬ 
cipals—, així com les prioritats 
constructures de l’Ajuntament, 
són el que inciten la descon¬ 
fiança del veïnat. Recel que es 
va fer palès a l’assemblea del 30 
de juny de Sant Medir, on més 
de 300 persones recolzaren les 
prioritats socials en l’ús de l’es¬ 
pai de Can Batlló. Reproduïm el 
“Manifest de les entitats veïnals 
per Can Batlló”, del .25 de maig : 
“La Bordeta és un barri de 50 
hectàrees, un 25% de les quals 
corresponen al que anomenem 
Can Batlló. En aquest espai 
s’han concentrat les reserves 
d’equipaments i zones verdes 
d’un barri que, avui per avui, no 
té ni equipaments ní zones ver¬ 
des. L’edificabilitat permesa a 
la Bordeta s’ha desenvolupat en 
els darrers anys sense la com¬ 
pensació paral·lela d’espais 
públics: així, el nostre barri ha 
anat caient en un desequilibri 
cada cop més accentuat. L’única 
solució és Can Batlló i ha de 
ser-ho ara. Segur que el futur 
immediat ens obligarà a com¬ 
partir sacrificis en la transfor¬ 
mació de Can Batlló, sacrificis 


que fins avui només han carre¬ 
gat els veïns a la seva esquena. 
Per tot això, volem expressar 
d’una manera nítida el nostre 
posicionament: 

1. PÈRDUA DE QUALIFICACIONS 
A CANVI DE TEMPS. Can Batlló 
en la seva pràctica totalitat està 
qualificat de transformació en 
vials, zona verda i equipaments. 
Acceptar el canvi d’equipaments 
per vivenda o altres usos privats 
només té la justificació de fer 
possible el projecte i avançar-lo 
en el temps. Si cal esperar un 
període llarg no acceptem cap 
pèrdua d’espai públic. 

2. CONSOLIDAR AL MÀXIM ELS HA¬ 
BITATGES DE Parcerisa/Consti- 
TUCIÓ. Una prioritat de tot el 
projecte és la consolidació de 
les vivendes de les famílies que 
viuen a Constitució i Parcerisa. 
Demanem la màxima desafecta- 
ció, i si hi hagués algun cas que 
no fos possible, demanem que es 
reubiquin els afectats en el ma¬ 
teix espai, i es practiqui amb ells 
discriminació positiva. La desa- 
fectació no hauria d’afectar els 
solars, el tractament dels quals 
s’haurà de regir pel procés ge¬ 
neral de Can Batlló. 

3. Cap lloc de treball per¬ 
dut. Proposem que els tallers, 
indústries, etc, que hi ha alc- 


tualment en precari a Can Batlló 
es reinstal.lin i consolidin en els 
baixos dels edificis que s ’aniran 
construint, o en els molts locals 
buits-del voltant, sempre que la 
seva activitat sigui compatible 
amb el barri. Per a la resta cal¬ 
dria establir un espai més adient 
a llocs especialitzats (p.e. Zona 
Franca) i caldria que l’Ajunta¬ 
ment i la Generalitat establissin 
línies d’ajuda. El principi d’ac¬ 
tuació hauria de ser defensar 
tots els llocs de treball però sen¬ 
se que aquest fet hipotequi el 
desenvolupament urbanístic que 
el barri necessita. 

4. El preu just, ni una pesseta 
més. Les compensacions que 
s'hagin de satisfer a la propietat 
han de salvaguardar els drets 
que la llei els atorga, però no 
volem que Can Batlló sigui una 
font d’especulació per a ningú. 
En cas de desacord en les com¬ 
pensacions, proposaríem que to¬ 
tes les parts acordéssim una fór¬ 
mula d’arbitratge. 

5. Escola/Viver d’Artesans. 
D’entre els equipaments que el 
barri necessita (que caldrà anar 
definint)i com a testimoni del 
passat industrial de la Bordeta, 
volem demanar que es destini un 
espai adient per a crear un viver 
d’empreses artesanes, amb una 
escola que ajudi a sobreviure 
aquests oficis. 

6. Pla de fases, des de demà 
MATEIX? Establir un pla de fases 
ha d’ajudar a reduir el trauta- 
misme del pla, tot permetent les 
empreses reubicar-se, però tam¬ 
bé ha de permetre començar a 
alliberar des de demà mateix els 
molts espais lliures que hi ha, 
obrir els vials, etc, i per aquests 
primers passos no cal desnonar 
ningú. 

7. NO MÉS DEMORES, CAN BAT- 
lló s’ha acabat. Estem d’a¬ 
cord en entrar en una fase de 
negociació i discussió sobre 
Can Batlló. De fet les entitats ho 
hem provocat amb la nostra sos¬ 
tinguda i antiga reivindicació. 
El que ja no acceptarem són 
pals a les rodes ni més ajorna¬ 
ments. Can Batlló, en el seu 
estat actual, s’ha acabat, i de 
l’acord entre tots (propietat, 
Ajuntament, veïns, tallers, i tre¬ 
balladors) ha de sortir un pro¬ 
cés que sigui el més curt i el 
menys traumàtic per a tothom. ” 

(Signat: Comissió de veïns de La 

Bordeta, AAVV La Rambla de La 
Bordeta, Associació afectats 
Parcerises/Constitució). 










La burxa 

EL MISTERI DE CAN BATLLÓ 

Davant la inevitable remodelació de Can Batlló, es fa evi¬ 
dent la exigència veïnal d’un procés transparent: els i les 
veïnes volen esdevenir subjectes actius en la presa de 
decisions, per tal que els seus interessos hi siguin repre¬ 
sentats. I el Districte, temerós que la necessitat i la pràctica 
de l’auto organització s’extengui fins a qüestionar la 
mateixa feina dels polítics, decideix posar-hi remei. A La 
Burxa ens ha arribat una crònica irònica d’un dia de pro¬ 
paganda municipal: 

LES CONVERSES PRECEDEIXEN 
LA MOBILITZACIÓ AL CARRER 


14 de juliol, sol, calor i xafo¬ 
gor. Sala de Plens del Districte 
de Sants-Montjuic. De gom a 
gom. Comença la funció: l’A- 
juntament ha convocat els veïns 
per explicar-los el seu projecte 
per Can Batlló: Perill, perill 
quan t’ho han d’explicar... 

Comença el gran orador Pere 
Alcober: 3 fileres d’assistents 
s’adormen només comencar a 
parlar... Quan acaba de parlar 
només queden desperts uns 30 
espectadors, que van al seu rot¬ 
llo. Després parla el gerent d’ur¬ 
banisme de Barcelona: Borja de 
Carrera, amb nom i pinta de 
chulín de la beatiful. El missat¬ 
ge comença a grinyolar. En 
l’ambient flota una dolçor es¬ 
tranya. Un arquitecte ens passa 
diapositives que no es veuen i 
que no estan ben ordenades i 
aconsegueix que tothom es faci 
un embolic. Diu que el projecte 
és collonut perquè l’ha fet ell. 

A les darreres fileres de la 
sala de plens només falta una 
gaita perquè la gent segueix 
anant al seu rotllo. Alguns dels 
“pilotes oficials” del districte 
s’han acabat despertant per la 
calor i aplaudeixen irresistible¬ 
ment i de manera sincopada 
cada dos minuts. Només els fal¬ 
ta cridar Visca el Regidor!!! 
Visca el Regidor!!! 

Poc a poc la dolçor ambien¬ 
tal ha agafat cos: a Can Batlló 
es faran mil pisos. Mil!!!... 
Uau... Mil pisos a 10 milions de 
preu de sòl és igual a deu mil 
milions de negoci... Comencen 
les intervencions del públic, 
descobrim que els mil pisos els 
fan ara... i els equipaments es 
faran més endavant. Ooooohhh. 
Gran meravella. El públic xiula 
i es queixa. El regidor Alcober 


(presenteü!) demana silenci i 
exigeix al públic fe. Pataleig, 
xiulets, nervis a la taula. 

L’arquitecte diu que es faran 
torres de planta més onze pisos 
perquè és el tipus de construc¬ 
ció tradicional de La Bordeta. 
Uuuuuuuuhü! El públic crida i 
s’emprenya. Els “pilotes ofi¬ 
cials” s’apunten els noms dels 
veïns perillosos. El regidor cri¬ 
da dient que ha guanyat per 
majoria absoluta... (Cosa que 
no és veritat, ha guanyat l’abs¬ 
tenció i per golejada)... Més 
exigències de fe en què els 
equipaments es faran d’aquí uns 
cinc anys. Una fe de deu mil 
milions de pessetes en un espai 
que estava reservat per a equi¬ 
paments i zones verdes. Déu 
n’hi do. Després parlem del Gil 
i Gil, quan resulta que és un 
aprenent. 

Algú del públic ha parlat 
d’especulació. Brooom! La bom¬ 
ba. Els vampirs de la taula 
comencen a desintegrar-se en 
sentir la paraula sagrada. Els 
corifeus dels polítics (és a dir 
altres polítics aspirants a polí¬ 
tics amb més rang) dempeus i 
assenyalant al públic dient: No 
és veritat!!! No, no!!! Fora els 
veïns, no sabeu res!!! 

És, doncs, aquest el misteri 
de Can Batlló? Són els mil 
pisos que apareixen del no res. 
O serà mantenir la nau de Can 
Batlló com relíquia arquitectò¬ 
nica (o com a font d’especula¬ 
ció futura). O bé el misteri 
estarà als túnels que sabem que 
hi ha a Can Batlló. Trobarem la 
mòmia?? No, la mòmia es diu 
Alcober i està a l’Ajuntament. 
Una mòmia que en lloc de betes 
està folrada amb deu mil 
milions de pessetes. 


(ve de la pàg.l) 

en què tècnics i enginyers de 
Madrid corrien per aquí per fer 
l’esmentat estudi, els i les mem¬ 
bres de la Comissió van ser pre¬ 
sents a la visita del lloc afectat. 
La Comissió pel Soterrament ha 
afirmat que els tècnics, tot i fer 
palesa la complexitat de la seva 
proposta, van assegurar que el 
tram afectat estava molt desma¬ 
negat i que es podia millorar en 
un cent per cent. 

En referència als partits polí¬ 
tics, la Comissió ha rebut molt 
suport per escrit (com una carta 
d’en Joan Clos), però Josep 
Xarles, membre de la Comissió, 
creu que “a l’hora de la veritat 
no ens acompanyen enlloc”, 
exceptuant potser EUiA que 
conjuntament amb Iniciativa 
per Catalunya i Izquierda Unida 
ha presentat projectes no de llei 
al Congrés dels Diputats i al 
Parlament de Catalunya (mirar 
La Burxa 15). A més durant la 
inauguració del centre de dia de 
l’Espanya Industrial, represen¬ 
tants de la Comissió van fer una 


Ja als anteriors números (al 14 i 
15) de La Burxa feiem esment 
de la recent mà dura del districte 
sobre iniciatives autoorganitza- 
des del barri. És a dir, primer no 
es van concedir els permisos per 
a celebrar el segon aniversari del 
C.S.A Can Vies a la Plaça Màla¬ 
ga, i més tard el districte va 
denegar una sol·licitud de sub¬ 
venció de la Comissió de la Bor¬ 
deta per tal de realitzar un acte 
unitari entre les tres comissions 
que organtizen independentment 
les festes de la Bordeta. 

L’excusa de la negativa del dis¬ 
tricte, com ja apuntàvem a La 
Burxa número 15, s’havia cen¬ 
trat en “una mancança de prepa¬ 
ració veïnal necessària per optar 
a les subvencions correspo¬ 
nents”. Però Josep Pons, mem¬ 
bre de la Comissió de la Borde¬ 
ta, a qui no satisfà el raonament 
de l’administració, veu en 


petició directa (verbal i per car¬ 
ta) a Jordi Pujol perquè escoltés 
les seves demandes, però la res¬ 
posta va ser: “sí, sí,... ja sabeu 
que jo estic per tot, així que si 
necessiteu alguna cosa dema- 
neu-ho per escrit” i mentre la 
Comissió li entregava la carta, 
el sr. president llegia un cartell 
penjat a la paret. 

Així, tot i que les expectatives 
no estan molt clares, la Comis¬ 
sió ha assegurat que el septem- 
bre tornaran a remprende amb 
força les mobilitzacions per 
aconseguir el màxim els seus 
objectius. De moment ja han 
aconseguit fer pública les seves 
propostes penjant més de cent 
pancartes als balcons del tram 
afectat, un tall de trànsit a la 
carretera de Sants i realitzar du¬ 
es assemblees amb una assis¬ 
tència mitjana de 150 pçrsones, 
i tot el que abans s’ha explicat... 
Tot això amb sis mesos d’auto- 
organització, després de la im¬ 
potència de tot/es aquells/es 
que s’anaven a queixar indivi¬ 
dualment al ple del districte. 


aquesta denegació un rerefons 
amb una important càrrega polí¬ 
tica: “el districte està fent una 
mala interpretació al separar 
entre veïns/es bons/es i veïns/es 
dolentes”. Per Josep Pons, la 
denegació ha estat motivada per¬ 
què hi ha veïns/es que treballen 
més per lliure, amb una metodo¬ 
logia associativa i assembleària. 
Així, el districte fa una separa¬ 
ció entre gent que assumeix i 
gent de la qual no en volen saber 
res, aquí comença tot el procés 
de denegació, ja sigui una sub¬ 
venció, no donar la paraula... tot 
un seguit de bestieses que ens 
pensàvem que l’any 1999 ja 
estarien superades!”. 

Per aquest motiu i com a respos¬ 
ta, la Comissió de la Bordeta ha 
decidit que ja no dedicarà cap 
pàgina del seu butlletí al distric¬ 
te, tal i com es feia en números 
anteriors. 


DENEGAT EL PERMÍS DE FESTES 
PER LA COMISSIÓ DE LA BORDETA 


BUTLLETA DE 
SUBSCRIPCIÓ 


Nom o col·lectiu/associació/etc 

Adreça. 

Població... 

Codi postal. 

Telèfon. 


] Per tal de mantenir la nostra independència editorial, des de La bur- 
| xa optem per no acceptar subvencions institucionals. Desitgem ser I 
un projecte de contra-informació autònom i autogestionat, confiem | 
per tant únicament amb els nostres/vostres propis mitjans. Per poder 
donar continuïtat al butlletí et proposem que el recolzis econòmica¬ 
ment amb la subscripció a 12 números, així, a més, nò et perds cap 
número. Per tal de col·laborar en l’edició i en la compra dels segells 
pel teu/vostre enviament fes-nos arribar 1000 ptes i la butlleta amb j 
les dades complimentades al G.S.A. Can Vies (C/Jocs Florals, 42. 
08014 Sants) d’aquesta manerà t’arribarà el butlletí cada mes a casa. 











dimecres 25 d’agost 

21 h. Traca d’inici de festes 
2 i 3 oh. Sopar inaugural 
23h. Nit d’espectacles : 

Maarge (titelles) 
Paranoia (foc) 

Mak (màgia) 

Dispersos Arreplegaos 

(clown) 



dijous 26 d’agost 

ish. Taller de reciclatge 

com convertir allò “inútil” en útil 

«■soh. Xerrada: Projectes de 
Contrainformació. Amb membres 
de La Burxa, el Contra-lnfos i l’Info Usurpa. 

2030 h. Cerca-carrers 

contrainformatiu 
22 h. Rom cremat i musiqueta 
22 ’ 3 oh. Cinema eròtic i curts + 

sorpreseta... 
2h. Sessió llatina amb 
“The Latin Jockeys” 


divendres 2 7 d’agost 

ish. Xerrada: l’especulació 

al barri (cobriment de les vies, Can 
Batllò, Auditoria...). Amb una sociòloga 
urbanista i membres de les Comissions i 
Associacions de veïnat. 

20h. Mani-Festa contra l’especu¬ 
lació 

22h. Encesa amb els Diables de 
Sants 

2230 h* Concert: 

El Combolinga 
Mount Zion 
La Banda del Surdo 



dissabte 28 d’agost 
ish. Dinar popular pel Correllen- 
gua 

17h Xerrada: El català als 
PaïSOS Catalans. Amb persones 
del Principat, la Catalunya Nord i el País 
Valencià. 


22h. Concert: 

Impacto de cola 
Hash Addictes 
Sweet Mosquito 
Radio Raheem 



Tots els beneficis generats durant les Festes Alternatives Sants 99 aniran destinats aprojectes de lluita social al barri (La Burxa, edició de material...) 

L’AUTOGESTIÓ DE LES LLUITES ÉS EL FWIMER PAS PER L’AUTOGESTIÓ SOCIAL!! 

CRÒNIQUES DE LA LLUITA SOCIAL AL BARRI 

-— 5 . L’organització obrera a finals de segle: Fundació de la la Internacional ——-- 


A mitjans del segle XIX el mo¬ 
viment obrer enquadrat i orga¬ 
nitzat va tenir moltes dificultats 
per estructurar-se. Els anys 50 
van ser l’inici del sindicalisme 
de la societat obrera Federació 
de les Tres Classes de Vapor, 
auntèntic bressol del moviment 
obrer a Barcelona. Formant part 
del desenvolupament de l’orga¬ 
nització proletària, es crea el 
1864 a Sants, l’Ateneu de la 
classe obrera, en la mateixa lí¬ 
nia que altres ateneus obrers 
que sorgien en altres viles del 
pla de Barcelona . A partir dels 
anys 70 els internacionalistes 
de l’A.I.T van prendre el prota- 
gonisme. L’any 1870 els obrers 


de Sants són presents al congrés 
de Barcelona, el primer congrés 
obrer a l’Estat espanyol, en el 
qual participen societats de tot 
l’estat. Es constitueix la Fede¬ 
ració Regional Espanyola de 
l’Associació Internacional de 
Treballadors. Només dos anys 
més tard. Sants compta amb 
1350 afiliats a la seva federa¬ 
ció, la qual cosa la fa la tercera 
en importància de l’estat, darre¬ 
ra de les de Barcelona i Alcoi. 

Una forta crisi al Vapor Vell el 
1873 suposa, en no poder ven¬ 
dre’s els velluts que s’hi fabri¬ 
quen, l’acomiadament de part 
del personal. No és admesa la 
proposta de treballar per mei¬ 


tats, és a dir, una de cada dues 
setmanes, tot evitant així que 
molts treballadors quedin al 
carrer. Això és un clar prece¬ 
dent de les actuals demandes de 
reducció de jornada laboral per 
poder treballar tothom. Tot just 
comença l’any 1874, la repúbli¬ 
ca és foragitada pel cop del 
general Pavia i en algunes po¬ 
blacions, entre elles Sants, es 
declara una vaga general amb 
una activa participació dels 
internacionalistes com a prova 
de resistència. L’any següent, la 
Federació Regional de la Inter¬ 
nacional a l’Estat espanyol és ja 
clandestina i la seva primera 
conferència comarcal es donarà 


a l’escola d’una cooperativa de 
Sants. 

El marc de la restauració 
monàrquica després de la la re¬ 
pública es va caracteritzar pel 
dur caciquisme i l’aplicació de 
tots els mecanismes de l’estat a 
fi de garantir la “pau social”. 
Amb tot, el. sindicalisme va 
assolir un important grau de 
maduresa i va quedar palès a les 
llarguíssimes vagues de Can 
Batlló i del Vapor vell de final 
dels anys 80 . Les idees llibertà¬ 
ries, que tan importants van ser 
pel posterior desenvolupament 
del moviment obrer, ja tenien 
una forta presència entre els i 
les treballadores de Sants . 


Ressenyes 


LOS CUENTOS SIGUEN CONTANDO. Algunas refle xiones sobre los estereotipos. Adela Turín. 
ed. horas yhoras” col.”cuademos inacabados”. El pots trobar a “El Lokal” d de la cera lbis. 


Assaig fruit d’un estudi realitzat simultàniament a França i a l’Estat espanyol sobre els llibres il·lustrats per a 
nens i per a nenes de preescolar. Els llibres es van analitzar a través de textos i també a partir de les imatges, 
demostrant així com , només fent una cop d’ull a les il·lustracions es possible establir un llistat de símbols que 
eduquen a nens i nenes sobre els rols de la familia i la societat patriarcal i conservadora. L’autora arremet con¬ 
tra aquestes imatges que descriuen unes característiques psicològiques presentades com a “innates i naturals” 
en els nens i en les nenes, en els homes i en les dones. 



PRETEXTOS - 


DESPUÉS DE MARX, ABRIL. Maria Antònia Macciochi. Història política novelada. 

(El podeu trobar fotocopiat a la biblioteca del CS A Can Vies) 


L'autora italiana titula el llibre amb una de les consignes de les revoltes de 1977 d'Itàlia, punt àlgid de les lluites 
de l'autonomia obrera. Essent un relat sobretot vivencial, Macciochi descriu i analitza el context polític i per¬ 
sonal que fa que sigui expulsada del Partit Comunista Italià per donar suport a unes noves experiències de vida 
i lluita que qüestionen les estructures de poder de l'estat i el capital, així com les institucions (partits i sindi¬ 
cats) que pretenen mediatizar les decisions col·lectives i otorgar-se el monopoli de l'acció política. En la Itàlia 
dels 70, en plena reestructuració capitalista, els partits d'esquerra tradicionals es troben atrapats entre els pac¬ 
tes socials que han adoptat (eurocomunisme, "gestió de la crisi capitalista", "compromís històric" de Berlin- 
guer) i els nous canvis productius i socials (afebliment de la tradicional classe obrera, l'obrer-massa) que fan 

DESPUE&DE MARX, 

Abril 

(PREFACIO de- LEONARDO SCIASCIA) íjw 


néixer un nou subjecte revolucionari -els i les treballadores precàries-allunyat de les organitzacions sindicals i 
partidistes. Aquests nous sectors socials, a l'Itàlia dels 70, protagonitzen massives mobilitzacions tant en els 
centres de treball com en el carrer, experimentant noves formes autoorganitzatives de participació directa i 
creativa, innovant i posant en pràctica quotidianament la lluita anticapitalista. El llibre, a part de ser molt lle¬ 
gible -està novelat-, és interessant per a recuperar aquells trossets de la història que sempre ens han amagat. 



Txaranga 

AllUvfiUiírsa 

PERLA CONNECTION. La Txaranga Revoltosa.Editat per “por la patilla records” el pots trobar a la dis- 
tribuidora de material alternatiu del C.S.A. Can Vies i costa 500 ptes. 

Aquest K7 és un recull de cançons grabades en directe la nit del 16 al 17 de gener dàquest any, en el Club Hele¬ 
na del barri de Gràcia. El concert va realitzar-se durant una festa de solidaritat amb el poble Saharahui, on tam¬ 
bé es va fer un sopar i una actuació a l’estil Full Monty. El recull en directe te les ja conegudes cançons a l’estil 
més mexicà d’aquest grup que apareixen en el seu CD, però també versions de les que solen tocar en els con¬ 
certs . Les lletres ens parlen amb el seu estil característic de fets molt propers com la repressió dels antidisturbis 
o també d’altres més llunyans, no per això poc interessants, com la revolta dels chiapanecs a Mèxic. 

CONCENTRACIÓ ANTIRACISTA 


INFORMACIONS BREUS 


MULTITUDINÀRIA A TERRASSA 


Després dels fets succeïts al barri de 
Can Anglada de Terrassa, tan 
comentats pels mitjans de comunica¬ 
ció, que van consistir en diversos 
atacs contra propietats i persones 
inmigrants, diversos col·lectius i 
entitats de la ciutat van convocar una 
concentració d rebuig per aquests 
fets, a la qual hi van assistir prop 
d’un miler de persones. Durant la 
concentració es va llegir un comuni¬ 
cat: “ Les entitats sotasignants rebut¬ 
gem la violència de caire racista vis¬ 
cuda els últims dies al barri de Can 
Anglada. Entenem que el racisme 
conviu a la nostra ciutat d’una mane¬ 
ra latent i que de vegades, com ara, 
determinades situacions actuen com 
a detonants de brots violents contra 
minories ètniques. El problema però, 
no són els fets aïllats, sino una polí¬ 
tica determinada que propicia 
aquests conflictes. A més, denun¬ 
ciem el poc interès de l’administra¬ 
ció pública (Ajuntament i Generali¬ 
tat) per resoldre el clima de tensió i 
denunciem també com la premsa ha 
agreujat el problema, recordem que 
no són els primers atacs racistes que 
es produeixen. Tanmateix pensem 
que no tot el conjunt de veïns i veï¬ 
nes del barri comparteixen aquesta 
lamentable actitud i els cridem junt 


amb tota la població de Terrassa a 
que no es torni a repetir aquesta 
situació i a la reflexió i col·laboració 
per crear un clima de convivència, 
respecte i solidaritat entre totes les 
persones. TOTS I TOTES SOM 
INMIGRANTS!!”. Durant el cap de 
setmana del 24 i 25 de juliol s’han 
produït algunes agressions més a 
Banyoles i a Girona contra vivendes 
d’inmigrants i a una mesquita. 
Aquests incidents també han estat 
denunciats per la premsa oficial, fent 
sensacionalismes amb el tema i 
plantejant-se preguntes com ara: Ha 
augmentat el racisme a Catalunya? 
Quines són les causes? i d’altres per 
l’estil. Però el racisme no és un fet 
nou ni aïllat: ha existit sempre en 
tots els cossos policials, que cada dia 
aturen, detenen, identifiquen, o sim¬ 
plement intimiden a molts i moltes 
inmigrants: és promogut hipòcrita¬ 
ment des de les institucions políti¬ 
ques, que aproven lleis racistes (com 
la llei d’estrangeria) i augmenten 
any rera any els pressupostos per a 
controlar més les fronteres i la inmi- 
gració. El racisme no ve donat per 
“onades xenòfobes” sinó que és fruit 
de les relacions de desigualtat que 
imposen els païsqs rics sobre els que 
no ho són. Contra-Infos 20/7/99 


OKUPACIONS I DESALLOTJAMENTS AL JULIOL 


El dia 5 de juliol al barri de Can 
Pedró de Cornellà un grup de joves 
okupà una casa, per a fer-la servir 
com a vivenda. Abans de 48 hores la 
jutgessa del jutjat n p 2 firmà l’ordre 
de desallotjament, i 4 efectius dels 
antiavalots de la policia nacional, 
amb la seva violència habitual van 
aparèixer a les 6 del matí del dia 13 
per aixecar brutalment del llit les 
persones que dormien a l’interior de 
la casa. A les 20,30 h. del mateix dia 
es realitzà una manifestació de pro¬ 
testa i la presència i assetjament per 
part de policies de paisà va ser cons¬ 
tant. Al desconvocar-se la manifes¬ 
tació un grup de joves es van dirigir 
cap a ells i després de llençar-los 
alguna que altra pedra, els policies 
de paisà iniciaren la fugida en acti¬ 
tud provocadora i un d’ells pistola 
en mà. El passat 8 de juliol a Caste¬ 
lló es va desallotjar una vivenda 


okupada, situada a l’Avinguda Alco¬ 
ra, aprofitant que els i les okupants 
no hi eren. El 11 de juliol al barri de 
la Sagrada Família de Barcelona 
unes 15 persones van okupar una 
casa situada al passatge Canadell 
n°12 amb la intenció de crear-hi un 
centre social. L’han anomenat Can 
Canadell i animen des d’allí a totes 
aquelles persones que vulguin, a 
participar de les activitats o rehabili¬ 
tant la casa.El 21 del passat mes es 
concentraren un centenar de perso¬ 
nes per fer front a lórdre de deshauci 
de La Brusca al C/ Servet, 65 del 
barri de St. Andreu. La secretaria 
judicial al veure la forta resistència 
preparada al carrer es negà a arribar 
davant la casa i va marxar, les uni¬ 
tats antiavalots de la G.U. i la policia 
nacional tot i ser vistos pel barri no 
actuaren contra els i les okupants. 
Contra-Infos 13/7/99 


NOTICIES OPOSADES PER KAN MIREIA I LES NAUS 


Kan Mireia, casa okupada des de 
l’any 96 al C/ Mireia, 4, del barri de 
la Trinitat Vella, ha rebut aquesta 
vegada bones notícies del jutjat n° 6 
d’instrucció, el jutge ha decretat la 
nul·litat d’actuacions (que suposa 
l’anul·lació del procés) en el procés 
obert contra aquesta casa. Després 
que es signés l’ordre de desallotja¬ 
ment, el 2 de març, es va presentar 
un recurs i amb aquesta resolució, el 
procés torna al punt en que es troba¬ 
va al març del 97, quedant així, 
anul.lat. El passat 2 de juliol Les 
Naus, centre social del c/Alegre de 
dalt, 52, al barri de Gràcia, va rebre 
un comunicat de la empresa “Resi¬ 


dencial Nuestra Sra. del Coll” que és 
la nova propietària legal de Les 
Naus, conforme ha interposat una 
demanda civil en contra de T Asso¬ 
ciació artística Les Naus i okupants, 
en la que demana a la jutgessa que 
fixi una fiança de 4 mil.lions i mig 
de pessetes en concepte de danys a 
l’inmoble. En cas de no aportar 
aquesta fiança no hi haurà dret a la 
defensa, creant-se així una situació 
d’indefensió total motivada per la 
pobresa dels i les okupants. Des de 
Les Naus ens proposen participar el 
15 d’agost a una mega-festa per 
mostrar suport. 

Contra-Infos 13/7/99 


ACAMPADA AL PLA DE L’ESTANY CONTRA EL TAV 

Els passats 26 i 27 de juny, es va realitzar una marxa-acampada entre Ban¬ 
yoles i Sant Mer contra la construcció del Tren d’Alta Velocitat (TAV). 
Durant la marxa, que era la primera acció convocada pel col·lectiu Revolta 
Verda, es van realitzar diferents activitats per tal de donar a conèixer els 
diferents problemes ecològics que es viuen a les comarques gironines. Con¬ 
cretament, es van fer xerrades sobre la construcció de les linies d’alta tensió 
a les Gavarres, sobre ramaderia ecològica i sobre el traçat imposat del TAV 
que ha de passar pel mig de diversos municipis gironins. La trobada va reu¬ 
nir gent vinguda de diferents llocs. Per a més informació sobre Revolta Ver¬ 
da: Apt. de Correus 198, 17820 Banyoles. Contra-Infos 5/7/99 

ACTIVITATS CONTRA EL CAMP DE GOLF DE 
TORREBONICAI CAN BONVILA 

Durant la primera setmana de juliol diferents entitats i col·lectius de la 
ciutat de Terrassa, agrupats en una Plataforma, es varen reunir per tal 
d’organitzar diferents activitats contra el projecte de transformar Torre- 
bonica i Can Bonvila en un macrocamp de golf. Entre les activitats que es 
varen acordar hi havia la d’iniciar una recollida de signatures en format 
d’al.legacions per tal de presentar-les davant l’ajuntament de Terrassa i 
també d’altres instàncies per mostrar l’oposició dels i les ciutadanes al 
projecte. En concret es demana que l’ajuntament de Terrassa, el consell 
comarcal del vallés Occidental i el Govern de la Generalitat promoguin 
mesures per a la conservació de Torrebonica i Can Bonvila com espai 
agro-forestal evitant així la transformació d’aquest espai natural i garan¬ 
tint també l’ús públic i social d’aquest paratge. Contra-Infos 13/7/99 

CAMINADA POPULAR PER SALVAR EL 
MONTNEGRE-CORREDOR 

A fi de donar a conèixer tot allò que es podria perdre si es construeix la 
variant C-251, la Coordinadora per a la defensa del Corredor, el Montne- 
gre i el Baix Montseny va convocar una excursió per la part afectada pel 
projecte de la variant, dirigint la convocatòria especialment a “totes les 
persones conscients de la impotància que té la conservació del territori 
per a les generacions futures”. Així, el diumenge 4 de juliol a les 10 del 
matí es va concentrar tota la gent interessada a LLinars del Vallés des 
d’on van realitzar una ruta amb explicació oral i gràfica del tresor artístic, 
cultural i medi-ambiental que volen destruir amb la variant. Coordinado¬ 
ra per la defensa del Montnegre-Corredor 6/7/99 

DOS INSUBMISSOS DETINGUTS A CORUNA 

Dos insubmissos-desertors del Moviment d’Objecció de Conciéncia 
(MOC) van ser detinguts el passat dimecres 14 de juliol durant el transcurs 
d’una acció al tribunal militar de A Coruna en la que novament van fer 
pública la seva postura de desobediència a l’exèrcit i es van reafirmar com a 
insubmissos i desertors. Al voltant de les 12 h. van fer la seva aparició 
davant el tribunal en una bicicleta vestits de presos i amb cassaca militar, 
on hi havia un centenar de persones oferint suport. Després de fer la decla¬ 
ració, en la que ambdós assenyalaven el caràcter conscient, antimilitarista, 
col·lectiu i públic de la seva participació en la campanya d’insubmissió a 
les casernes, el jutge militar va ordenar la presó preventiva per a ells i van 
ser traslladats a la presó d’Alcalà d’Henares. MOC València 18/7/99 

ABDULLAH OÇALAN CONDEMNAT A MORT 

El dirigent del PKK (Partit dels treballadors del Kurdistan) ha estat condem¬ 
nat a mort pel govern de Turquia. Després d’aquesta sentència s’esperen 
accions de resposta per part de la població Kurda que està escampada per 
Europa, tal i com ja va passar després de la seva captura, fa uns mesos, per 
part dels serveis secrets israelians. El passat 14 de juliol a la Pl. de St. Jaume 
de Barcelona, es va realitzar, convocada per la Plataforma Catalunya-Kur- 
distan, una concentració per tal de protestar contra la condemna i recordar la 
situació de repressió que pateix el poble Kurd. Per a més informació sobre 
convocatòries i mobilitzacions, podeu consultar la pàgina de la coordinado¬ 
ra de Solidaritat amb Kurdistan: http://www.nodo50.org/labarored/Coordi- 
nadora. Kurdi stan/ 

Contra-Infos 20/7/99 

PRESOS POLÍTICS DE CHIAPES EN YAGA DE FAM 

El dilluns 12 de juliol, a les 6,30 h. del matí, 11 presos del municipi autò¬ 
nom Terra i Llibertat que es troben reclosos al Centre de Readaptació 
Social 3 de Tapachula a Chiapes, van iniciar una vaga de fam per temps 
indefinit. Més de 1500 persones s’han instal·lat al parc Miguel Hidalgo de 
Tapachula per exigir la llibertat d’aquests presos, treballadors del “Rancho 
Corosal”. Dues persones de la concentració al mateix temps també fan vaga 
de fam en solidaritat amb els presos amb la finalitat de pressionar al govern 
estatal i federal per l’alliberament. Enlace Civil 15/7/99 

